b"\n_START_ARTICLE_\nPaleoterm\xc3\xb2metre\n_START_PARAGRAPH_\nUn paleoterm\xc3\xb2metre \xc3\xa9s la metodologia per determinar les temperatures dels temps passats fent servir Proxydades clim\xc3\xa0tiques que es troben en registres naturals com s\xc3\xb3n els sediments, un nucli de gel, anells d'arbres o TEX\xe2\x82\x88\xe2\x82\x86.\n_START_SECTION_\nPaleoterm\xc3\xb2metres comuns\n_START_PARAGRAPH_\n\xce\xb418O. La relaci\xc3\xb3 entre \xc2\xb9\xe2\x81\xb8O i \xc2\xb9\xe2\x81\xb6O, normalment en mostres de nuclis de gel. Valors alts d'aquesta relaci\xc3\xb3 signifiquen temperatures baixes.\n_START_SECTION_\nMg/Ca i Sr/Ca\n_START_PARAGRAPH_\nEl magnesi es pot incorporar en les closques dels foramin\xc3\xadfers planct\xc3\xb2nics o bent\xc3\xb2nics, les altes temperatures fan que sigui m\xc3\xa9s f\xc3\xa0cil que el magnesi s'incorpori. Per tant una alta relaci\xc3\xb3 Mg/Ca implica una temperatura alta per\xc3\xb2 els factors ecol\xc3\xb2gics poden confondre el senyal._NEWLINE_L'estronci (Sr) s'incorpora a l'aragonita del corall, i la relaci\xc3\xb3 Sr/Ca en l'esquelet dels corals est\xc3\xa0 inversament relacionada amb la temperatura de l'aigua de mar durant la seva biominralitzaci\xc3\xb3.\n_START_SECTION_\nAlquenones\n_START_PARAGRAPH_\nLa distribuci\xc3\xb3 d'alquenona i altres mol\xc3\xa8cules org\xc3\xa0niques en els sediments reflecteixen la temperatura.\n_START_SECTION_\nFisiognomia de les fulles\n_START_PARAGRAPH_\nLa mida i forma de les fulles i la prevalen\xc3\xa7a de caracter\xc3\xadstiques com la punta en les fulles, difereix entre els boscos tropicals plujosos (amb fulles llises i acabades en punta) i els caducifolis de clima temperat (de fulles m\xc3\xa9s petites i sovint serrades). Aquesta variaci\xc3\xb3 entre les llocs entre el gradient medioambiental reflecteix compromisos adaptatius en les esp\xc3\xa8cies i maximitzar l'intercanvi de gasos, la transpiraci\xc3\xb3 i la fotos\xc3\xadntesi. S'han fet an\xc3\xa0lisis quantitatives de les fulles per al Cretaci tard\xc3\xa0 i el Cenozoic fent servir principalment dos enfocaments:\n_START_SECTION_\nAn\xc3\xa0lisi del marge de les fulles\n_START_PARAGRAPH_\nLa proporci\xc3\xb3 de les esp\xc3\xa8cies amb les fulles llises (no serrades) i les fulles amb el marge dentat (serrades) varia de forma proporcional amb la temperatura mitjana anual.\n_START_SECTION_\nCLAMP (Climate leaf analysis multivariate program)\n_START_PARAGRAPH_\nEl CLAMP \xc3\xa9s un enfocament multivariant basat en gran manera en dades de la vegetaci\xc3\xb3 de l'hemisferi occidental Amb el CLAMP es poden utilitzar par\xc3\xa0metres addicionals de la temperatura com la temperatura mitjana mensual del mes m\xc3\xa9s fred i la del mes m\xc3\xa9s c\xc3\xa0lid les quals proporcionen estimacions per les condicions mitjanes de l'hivern i l'estiu respectivament.\n_START_SECTION_\nPol\xc2\xb7len\n_START_PARAGRAPH_\nCertes plantes prefereixen certes temperatures; si es troba el seu pol\xc2\xb7len es pot treballar amb una temperatura aproximada.\n_START_SECTION_\nEnlla\xc3\xa7os 13C-18O en carbonats\n_START_PARAGRAPH_\nHi ha una lleugera tend\xc3\xa8ncia termodin\xc3\xa0mica pels is\xc3\xb2tops pesants perqu\xc3\xa8 formin enlla\xc3\xa7os entre ells respecte a una distribuci\xc3\xb3 purament estoc\xc3\xa0stica. Aquest exc\xc3\xa9s \xc3\xa9s m\xc3\xa9s alt a temperatura baixa (segons l'equaci\xc3\xb3 de Van't Hoff), i a alta temperatura la distribuci\xc3\xb3 \xc3\xa9s m\xc3\xa9s aleat\xc3\xb2ria. Els minerals carbonats com la calcita contenen grups CO\xe2\x82\x832\xe2\x80\x93 que es poden convertir a gas CO\xe2\x82\x82 gas per la reacci\xc3\xb3 amb \xc3\xa0cid fosf\xc3\xb2ric concentrat. El gas CO\xe2\x82\x82 s'analitza per determinar l'abund\xc3\xa0ncia d'is\xc3\xb2tops. El \xc2\xb9\xc2\xb3C-\xc2\xb9\xe2\x81\xb8O \xc3\xa9s un paleoterm\xc3\xb2metre aplicable a mostres com les de carbonats d'aig\xc3\xbces dolces i roques molt antigues amb menys ambig\xc3\xbcitat que altres m\xc3\xa8todes isot\xc3\xb2pics."